नेपाली चलचित्र उद्योगले केही कुरामा ध्यान दिनुपर्ने देखेको छु । पहिलो कुरा स्टुडियोको भौतिक संरचनालाई सुविधा सम्पन्न बनाउनुपर्छ, खासगरी स्तरीय प्रोडक्सनका लागि यो अनिवार्य छ । दोस्रो कुरा ट्यालेन्टलाई ग्रुमिङ गराउनुपर्छ । प्रतिभाहरू पहिचान गरेर उचित प्रशिक्षण दिएपछि मात्र मनोरञ्जनको कुनै पनि विधामा खटाउनुपर्छ । त्यसका लागि सहरमा फिल्म एकेडेमीहरू स्थापना हुनुपर्छ । फिल्मको औपचारिक शिक्षा नै प्रारम्भ गर्नुपर्छ । यति भयो भने नेपाली चलचित्र उद्योगले पनि आफ्नो उचाइ कायम गर्न सक्नेछ । नेपालमा मैले कम्तिमा १० वटा त्यस्ता एकेडेमीको आवश्यकता देखेको छु ।
